Aerodromski terminal
<s>Aerodromski terminal (od latinskog terminalis=završni) je zgrada na aerodromu iz koje putnici odlaze u avion na let ili stižu nakon 
sleletanja.</s>

<s>Inače je terminal ime za prostor opremljen i organiziran za prihvat i otpremu putnika ili robe u željezničkom, cestovnom, zračnom, 
pomorskom i riječnom prometu.</s>

<s>Karakteristike 
Terminal se sastoji od nekoliko izlaza gdje se avioni parkiraju i putnici čekaju da se ukrcaju ili iskrcaju.</s><s>Na velikim terminalima su podjeljeni na više dijelova (podterminala) sa restoranima, trgovinama, salonima, kao i sanitarijama i drugim sadržajima.</s>

<s>Putnički terminal 
Terminal za putnike (putnička zgrada) služi za kretanje putnika i prtljage u odlaznom i dolaznom avio prometu, njihov boravak te zadovoljavanje dodatnih potreba (turističke, poštanske i bankarske usluge, [[trgovina|trgovine, restorani, Rent-a-car i slično).</s>

<s>Terminal ima uređene tokove kretanja putnika i prtljage, odvojene za one odlasku i one dolasku, kao i za one u tranzitu koji čekaju drugi avion.</s><s>Isto tako razdvojeni su i putnici u tuzemnom i međunarodnom prometu.</s>

<s>Putnik u odlasku, ako to nije prethodno učinio, na terminalu kupuje kartu, nakon tog se registrira i predaje prtljagu, podvrgava se zaštitnomu pregledu (prolaskom kroz magnetometarska vrata; ručnu prtljagu provjerava rentgen) i čeka na let.</s><s>Prilikom ulaska u avion po posljednji put mu se provjerava karta.</s><s>Putnici na međunarodnim letovima prolaze kroz pasošku i carinsku kontrolu.</s>

<s>Putnik u dolasku preuzima prtljagu, ukoliko se radi o međunarodnom letu, predhodno prolazi pasošku i carinsku kontrolu.</s><s>Putnici dok čekaju let koriste čekaonice, koje su opremljene sanitarijama, prostorijama za majke sa malom djecom, osobe s posebnim potrebama i sličnim sadržajima.</s>

<s>Kargo terminal 
Kargo terminal je zgrada za transport roba, prilagođena veličini robnoga prometa, koja pruža usluge špedicije (doprema, otprema), skladištenje, razvrstavanje i okrupnjavanja tereta te druge usluge.</s>

<s>Dizajn</s>

<s>Pristanišni dizajn terminala sastoji se od jedne uske duge zgrade u koju putnici ulaze sa jednog kraja i ukrcavaju se avione parkirane sa druge strane terminala.</s><s>Taj dizajn omogućuje aerodromu da primi veliki broj aviona, ali najčešće rezultira dugim pješačenjem putnika od prijave do izlaza za ukrcaj.</s><s>Većina velikih međunarodnih aerodroma koristi taj dizajn, a velike su udaljenosti prevladane pomoću pokretnih staza i drugih rješenja za unutarnji transport.</s>

<s>Satelitski dizajn svodi se na kružnu građevinu sa prostorima za parkiranje aviona po cijelom obodu zgrade.</s><s>Pješački tuneli (shuttli) povezuju glavni terminal sa satelitskim terminalima.</s><s>Prvi aerodrom koji je koristio taj dizajn bio je londonski Gatwick 1935., pa je zbog tog nazvan "Košnica".</s>

<s>Polukružni dizajn terminala je znatno rjeđi od pristanišnog i satelitskog.</s><s>Sastoji se od polukružne zgrade u stilu pristanišne sa avionima parkiranim sa vanjske strane i ulazom za putnike sa druge strane.</s><s>I taj dizajn najčešće zahtjeva od putnika da podosta pješače do traženog izlaza, ali im skraćuje vrijeme od prijave do pronalaženja ulaza u avion.</s>

<s>Historija</s>

<s>Aerodromi su na samom početku avijacije uglavnom bili smješteni po farmama i livadama, gdje je bilo dovoljno prostora i ravnog tla za slijetanje aviona.</s><s>Poneki su imali malu recepciju za putnike, ali obično su nudili samo teren za slijetanje i polijetanje.</s>

<s>Procvat su doživjeli nakon Drugog svjetskog rata kad su evropske vlade počele subvencionirati aerodrome u Parizu, Londonu i Berlinu, gdje su veliki objekti izgrađeni po uzoru na veličanstvene željezničke stanice iz 19. vijeka.</s><s>Prvi terminali najčešće građeni kao pojedinačne zgrade iz kojih su putnici izlazili direktno na pistu, ali su vremenom kako je promet rastao bili potrebni složeniji objekti.</s>

<s>Dolaskom mlaznih aviona i drugim napretkom u aeronautici dramatično se povećao promet na aerodromima.</s><s>Po prepunim aerodromima grade se veliki terminali sa restoranima i trgovinama, kako bi putnici bili što zadovoljniji dok čekaju svoj let.</s><s>Neki aerodromi su u tom otišli toliko daleko da su ih opremili unutarašnjim vrtovim, kasina, pa čak i golf terene.</s>

<s>Terminali građeni krajem 1930-ih-40-ih građeni su u tad popularnom Art déco stilu.</s><s>Terminali iz 1960-ih i 70-ih građeni su ponajviše kao betonske kutije, a oni 1990-ih i 2000-ih kao staklene kutije.</s>

<s>Sa čak devet terminala Internacionalni aerodrom Los Angeles je aerodrom sa najviše terminala na svijetu, slijedi ga Dallas/Fort Worth sa pet terminala.</s><s>Po četiri terminala imaju čikaški O'Hare, londonski Heathrow, rimski Leonardo da Vinci i 
madridski Adolfo Suárez.</s>

<s>Izvori</s>

<s>Vanjske veze</s>

<s>What is an Airport Terminal?</s>

<s>Aerodromi
Aerodromski terminal
Saobraćajna infrastruktura</s>

